Държавен вестник, бр. 107, 2025 г., стр. 55

БРОЙ  107	
Д Ъ Р Ж А В Е Н  В Е С Т Н И К 	
СТР.  55   
продукт. Той осъществява връзка с технолога в силикатните производства и с колегите си от 
работния екип. Едно от изискванията за успешната му работа в силикатните технологии е да 
знае как да реагира в критична ситуация с цел отстраняване на възникнал проблем и 
свеждане до минимум на загубите и опасностите от тази ситуация. Умението да работи в 
екип е важно изискване в условията на работна среда, свързана с големи рискови фактори – 
високи температури, налягания, токсични вещества и др. Като част от екипа лицето трябва да 
създава добри работни взаимоотношения, да бъде коректен и лоялен към колегите си и към 
фирмата. 
 В условията на специфична работна среда той е изложен на вредни влияния, което 
налага задължителното  използване на защитно облекло и екипировка като безопасни 
обувки, защитни очила, ръкавици, каска, шлемофони, шумозаглушители и др. 
 Специалистът, придобил първа степен на професионална квалификация по 
професията „Силикатни технологии“ изпълнява следните трудови задачи: подготвя 
суровините и материалите за технологичните процеси; участва в поддръжката на 
техническата изправност на производственото оборудване. Работата му включва: подготовка, 
претегляне и смесване на суровини или съставки в правилната последователност; захранване 
на машините със суровини и материали; докладване за констатирани промени в работата на 
машините; работа с машините за подготовка и обработка на съставки или крайни продукти; 
пускане и спиране на инсталацията; поставяне на продуктите в инсталации за сушене; 
изсипване на крайните продукти в съответни резервоари (контейнери, цистерни) или съдове 
за съхранение или транспорт; претегляне и дозиране на продуктите; извършване на дребни 
ремонти; почистване и подготовка на оборудването; докладване за по-сериозните повреди на 
инженера по поддръжката. Използването на компютри, съвременни софтуерни пакети и 
модерно производствено оборудване е важно условие за упражняването на тази професия. 
Много от трудовите задачи, които изпълнява лицето, се извършват с помощта на 
специализиран софтуер, което изисква задължително да притежава компетенции за работа с 
такива програми. Професионалните му задължения се конкретизират в реалните условия на 
съответното производство и се отразяват в неговата длъжностна характеристика. 
2.2. Втора степен на професионална квалификация по професията  
Лицето, придобило втора степен на професионална квалификация по професия 
„Силикатни технологии“ може да работи в предприятия от силикатната индустрия, както и в 
предприятия от добивната и преработващата промишленост. Той работи с машини, уреди и 
апарати в различните видове производства. По време на своята дейност той участва в 
подготовката и реализирането на производствения процес и осъществява наблюдение на 
неговите параметри. В случай на констатирани отклонения и дефекти в крайния продукт 
лицето предприема действия в зависимост от нивото на своята компетентност. Под 
ръководството на технолога в съответното производство и ръководителя на звеното 
специалистът, придобил втора степен на професионална квалификация по професията  
„Силикатни технологии“ участва в цялостния производствен процес. За изпълнението на 
тези дейности той трябва да умее да използва голямо разнообразие от методи за наблюдение 
върху технологичните процеси, да познава основните принципи на действие на машините, 
апаратите и съоръженията в силикатните производства. 
 Специалистът изпълнява своите задължения относно: транспорт, обработване и 
пречистване на суровините и тяхното поетапно включване в технологичния процес; 
поддържане на технологичното оборудване, извеждане на готовата продукция от работния 
цех; спазване на изискванията за здравословни и безопасни условия на труд и опазване на